कहानी हरियाणा के रेवाड़ी जिले के एक गांव में बिना किसी मकसद के कटी पतंग पकड़ने के लिए दौड़ रहे तीस वर्षीय युवक सुल्तान अली (सलमान खान) की है. पतंग पकड़ने के लिए दौड़ते हुए ही एक दिन सुल्तान अली की टक्कर दिल्ली से पढ़ाई करके वापस लौटी आरफा (अनुष्का शर्मा) से हो जाती है, जो कि मशहूर पहलवान गुरू बरकत अली की बेटी है और राज्यस्तर की कुश्ती विजेता है. पहली मुलाकात में ही आरफा को सुल्तान दिल दे बैठता है. एक दिन सुल्तान उसका पीछा करते हुए पहलवानों के अखाड़े में पहुंच जाता है, जहां वह एक पहलवान को परास्त करती है.